runetrust/blame-folketinget-dk huggingface dataset:
Rune Lund (EL), 2018-12-19:
Vi vil indføre en klimalov med bindende mål for reduktion af udledning af CO2, vi vil have flere kollegaer til Velfærdens Helte, fordi f.eks. sygeplejersker har alt for travlt i dag, og der er for mange børn pr. pædagog i børnehaverne.
Hans Christian Schmidt (V), 2003-10-21:
: Det er jo tankevækkende, at vi nu skal skydes et eller andet i skoene om, at vi er ved at lave et eller andet vandplanmødested eller sådan et eller andet, jeg var heller ikke helt klar over, hvad hr. Keld Albrechtsen mente med det, men jeg ved bare, at vi jo har en aftale med de forligspartier, der har været med før.
Margrete Auken (SF), 2001-05-22:
Vi havde gennemarbejdet de forskellige modeller, vi havde til sidst siddet ovre hos daværende trafikminister Sonja Mikkelsen, og vi havde ved det møde hos Sonja Mikkelsen fået at se, hvori potentialerne for den udbygningsløsning lå, som gjorde, at vi altså både kunne gå i gang nu og få glæde af forslag og bevillinger nu, hvad der gav et løft.
Marcus Knuth (KF), 2020-11-19:
Jeg ved, at ministeren også selv har været inde over historien om Roya fra vores eget Konservative Folkeparti, der oplevede at blive ringet op af den iranske ambassade og fik at vide, at nu, hvor hun var blevet skilt fra sin mand her i Danmark ja, så skulle hun også lige et smut forbi Imam Ali Moskeen for at få godkendt sin skilsmisse religiøst der, ellers ville det ikke være anerkendt af staten Iran, og det er jo helt afsindigt, eftersom staten Iran finansierer Imam Ali Moskeen.
Johanne Schmidt-Nielsen (EL), 2015-07-03:
Når skat og husleje er betalt, står modtagere af starthjælp, uanset deres familiemæssige situation, således tilbage med et beløb, som gør det helt umuligt at betale udgifterne i et dansk standardbudget, også selvom budgettet som i notatet tager udgangspunkt i priser i discountbutikker.
Inge-Lene Ebdrup (V), 2004-06-01:
I og med at der med de omkostninger, der er ved salg af fast ejendom i dag, ikke kan være de store gevinster på de meget dyre ejendomme, fordi de sælges til markedsprisen - altså det, de er værd - skal man vente lang tid, før der måtte komme en gevinst.
Charlotte Broman Mølbæk (SF), 2020-06-03:
Vil ministeren på kulturinstitutionernes vegne igangsætte en publikumsundersøgelse, der kan give svar på, hvordan borgerne vil forholde sig til igen at kunne benytte sig af kulturtilbud, når genåbningen af disse kan iværksættes fuldt ud, og samtidig vise, hvilke forholdsregler og skridt de kan tage derude for at gøre borgerne endnu mere trygge ved igen at benytte kulturtilbud?
Lisbeth Bech-Nielsen (SF), 2022-12-20:
Der er tale om en opfølgning på en aftale, som vi lavede og brugte lang tid på at forhandle om i foråret, og alligevel har man ikke fundet plads til det, men jeg skal bl.a. på talerstolen i dag i forbindelse med en lang række lovforslag, som man tilsyneladende i den nye regering godt kunne finde plads og tid til.
Astrid Krag (S), 2022-05-18:
Vi kunne derudover godt tænke os, at der var et større rum for selvbestemmelse hos den enkelte ældre, end hvilket logo der er på trøjen hos den social- og sundhedshjælper eller -assistent, der kommer ind ad døren, og det er jo en større diskussion og en diskussion, der ikke handler om at afskaffe det frie valg.
Lene Espersen (KF), 2004-10-19:
Regeringen vil naturligvis, når vores høringsrunde er slut, være villig til at indgå i en drøftelse med det grønlandske hjemmestyre og her prøve at se, om vi kan finde en fornuftig model for, hvordan betænkningens initiativer kan føres ud i livet.
Anne Baastrup (SF), 2007-02-01:
Hr. Erling Bonnesen ved eller burde vide, at de mennesker er ved at bryde sammen af stress; hr. Erling Bonnesen ved eller burde vide, at der er adskillige kommuner, hvor socialrådgiverne slet ikke kunne arbejde den første uge, fordi de ikke havde adgang til deres software, og hr. Erling Bonnesen ved eller burde vide, at antallet af stresstilfælde er stigende, og at der vil komme tal af en sådan karakter, at en af vores fremmeste stressforskere ikke kunne få lov til at få penge fra beskæftigelsesministeren til at undersøge fTTM050.fm Page 3656 Tuesday, May 29, 2007 1:23 PM konsekvenserne af det, fordi regeringen ikke vil have sandheden frem.
Maja Panduro (S), 2014-10-09:
Jeg kan godt se, at hr. Simon Emil Ammitzbøll sidder og flagrer med det der svar, det er udmærket, og det vil jeg gerne kigge på, men jeg tror også, at hr. Simon Emil Ammitzbøll selv fik sagt, at det så er et svar, man har fået på et spørgsmål om et meget isoleret område.
Lars Løkke Rasmussen (V), 2017-02-28:
Ekspertgruppen har så i dag fremlagt en række velfunderede, ambitiøse, også kontroversielle anbefalinger; anbefalinger, som tager udgangspunkt i de unges behov – ikke i junglen af institutioner og ordninger, men i de unges behov – og som anerkender, at nogle måske først skal have et arbejde og så senere en uddannelse.
Niels Helveg Petersen (RV), 2008-01-17:
Det er alt sammen formål, som altså har deres grundlag i FN-resolutioner, og det er vigtigt, at få løst disse opgaver for det område, som det her drejer sig om, altså Røde Havet, Aden Bugten, den nordlige del af Det Arabiske Hav, Oman Bugten og Somalia Bugten.
Jens Joel (S), 2019-01-29:
Man forsøgte også at aflyse havvindmølleparker, man droppede det klimamål, som den tidligere regering havde, og man var endda så langt, at man forsøgte at få Klimarådet til at droppe at snakke om det klimamål, som et flertal i Folketinget faktisk havde stået bag og stadig væk stod bag.
Jacob Jensen (V), 2026-02-25:
Og så er det bare, jeg siger, at hvis efterspørgslen er der, er der jo nogen, der producerer grisene, og der vil jeg altså hellere have, at vi i Danmark fastsætter nogle rammer, og at vi også på EU-plan tager de skridt, som gør, at vi ikke skubber problemstillingen rundt imellem os.
Jytte Andersen (S), 2000-03-16:
Det tredje forslag går så ud på at give alle med et boligsocialt behov mulighed for at få reel adgang til boliger i alle afdelinger, og jeg vil så indskrænke mig til at sige, at det er jo det, vi har diskuteret nu i flere timer: Hvordan får man åbnet op, hvordan får man givet mulighed for at komme bredere ud med det her sociale ansvar?
Karen Ellemann (V), 2009-10-21:
Det er dog også en mærkværdig fremstilling af en enkelt borger i det her tilfælde, hvor hr. Rasmus Prehn får det til at lyde, som om at den pågældende borger på ingen måde har mulighed for at vælge tilkøbsydelser og sige, at man gerne vil have lavet nogle flere ting.
Rasmus Jarlov (KF), 2025-06-03:
Hvis jeg selv skulle designe rigsfællesskabet fra bunden, tror jeg umiddelbart ikke, jeg ville lave det så meget anderledes, end det er i dag, med et fælles parlament i rigets største by, hvor der sidder repræsentanter fra både Danmark, Grønland og Færøerne til at træffe de fælles beslutninger, som vi træffer sammen, og med et udstrakt lokalt selvstyre, men med en fælles udenrigspolitik, et fælles forsvar, en fælles valuta og et fælles retssystem og et statsborgerskab, som giver rettigheder og beskyttelse for alle borgere i hele riget.
Louise Frevert (DF), 2004-02-25:
Selv om man skulle fusionere AMU-centrene med de større tekniske skoler, har det været meget magtpåliggende for os og ligget os meget på sinde, at AMU-profilen har kunnet tilgodeses. Sagt på en anden måde er det vigtigt, at de kursussøgende lige nøjagtig ved, hvad det er for kurser, de skal søge. AMU-konceptet er jo også fleksibelt, og det skal ikke være nogen hemmelighed, at vi i Dansk Folkeparti har lagt meget vægt på, at det primært er ufaglærte og også faglærte, der har mulighed for at få en levegodtgørelse.
Anders Kronborg (S), 2023-04-27:
Jeg synes, det er vigtigt, at vi herinde i Folketinget kan samles om at skabe den tryghed; og jeg vil jeg her på talerstolen gerne glæde mig over, at siden det daværende Folketing lavede den her aftale, er opbakningen og tilslutningen fra flere partier blevet endnu bredere, for det er også med til at cementere opbakningen til vores fagforeninger og til den danske model.
Peter Skaarup (DF), 2013-05-21:
For nu har vi jo en anden situation, nu sidder Socialdemokraterne i regering, sågar sidder de på justitsministerposten, og vi har et stort antal rockerborge eksempelvis i Esbjerg, Holbæk, hvor man ikke kan lukke dem på grund af nogle ting og sager, der gør, at det ikke kan lade sig gøre i den nuværende lovgivning.
Line Barfod (EL), 2009-05-04:
Nu skyldes minuttyranniet i ældreplejen jo i høj grad, at man netop ønsker at konkurrenceudsætte, og at alt derfor skal måles og vejes, for at man kan sammenligne, i stedet for at der tages hensyn til, hvordan kommunerne leverer den bedst mulige ældrepleje.
Kristian Jensen (V), 2017-01-25:
Men flaskehalse er der også i de videregående uddannelser – korte, mellemlange og lange videregående uddannelser – og der er vi nødt til at gøre noget for at få mange af dem, der er på arbejdsmarkedet, til at arbejde nogle ekstra timer, hvilket jeg også ved at spørgeren er klar over kan lade sig gøre i Danmark, da danskerne generelt i gennemsnit har en kortere arbejdstid, end man har i mange af landene omkring os.
Pernille Frahm (SF), 2005-03-02:
Forholdet til de frie skoler bygger jo meget langt hen ad vejen på tillid – tillid til, at forældrene godt ved, hvad der er godt for deres børn, og tillid til, at forældrene ikke vil udsætte deres børn for noget, der diskvalificerer dem til livet efter skolen.
Søren Søndergaard (EL), 2003-11-21:
Man kan vel sige det på den måde, at dér, hvor der er allermest brug for, at der bliver oprettet et integrationsråd, vel typisk er de steder, hvor det ikke vil blive oprettet, fordi det er dér, hvor der vil sidde nogle kommunalbestyrelser, der overhovedet ikke kan se behovet for det, enten fordi de ikke kan lide dem der, eller også, fordi at de bare synes, at alt går fortræffeligt.
Per Stig Møller (KF), 2002-11-28:
I oppositionens tekst står der: Opfølgning på Johannesburgtopmødet, der skal indeholde lokale, nationale og globale initiativer vedrørende bl.a. - og så kommer det igen - vand, sanitet, vedvarende energi, bæredygtig produktion og forbrug, kemikalier, biodiversitet, subsidier, civilsamfundets deltagelse, institutionel styrkelse samt finansiel og teknisk bistand til ulandene.
Lotte Rod (RV), 2023-11-09:
Jeg er også optaget af, at vi laver god, levende undervisning, og jeg synes, at problemet i vores undervisning i dag jo i høj grad er, at der foregår død portalundervisning, altså at man som elev går fuldstændig kold i det, hvis møder ind time efter time og får at vide, at man skal gå ind på en portal og løse opgaver, der ligner hinanden, og hvor man ikke kan mærke det.
Finn Sørensen (EL), 2017-04-07:
Det er ikke så meget et spørgsmål, som det er en kommentar og en tak for ordførerens bidrag, fordi ordføreren jo bevæger sig ind på at blive lidt mere konkret i forhold til, hvad vi skal stille i stedet for det her vanvid med, at pensionsalderen bare skal sættes i vejret.
Line Barfod (EL), 2002-05-02:
Det glæder mig at høre, at fru Pia Christmas-Møller ikke vil privatisere det sociale arbejde, men jeg forstår stadig ikke, hvor pengene til det sociale arbejde, som det offentlige fortsat skal udføre, skal komme fra, når der bliver skåret væk fra statens side, og man overlader det til kommunerne, som der også bliver skåret ned på.
Kristian Thulesen Dahl (DF), 2020-10-08:
Når piger f.eks. tager uddannelser, synes jeg det er rigtig, rigtig godt – unge piger i indvandrermiljøer, der rent faktisk uddanner sig og på den måde også er med til at gøre sig stærke og kan gøre op med nogle af de ting, de måske ellers har fået med fra mellemøstlige, sådan middelalderlige traditioner fra deres hjem.
Mattias Tesfaye (S), 2018-01-12:
Og vores argumenter er egentlig de samme i dag, som de var for 2 år siden. Vi anerkender, at det har betydning for tilstrømningen, og vi synes, at det er rimeligt, at der kan være et optjeningsprincip i forhold til nogle sociale ydelser, ligesom der har været til folkepension og førtidspension i mange år, og ligesom der er kommet til børnechecken, og ligesom der også godt kan være det på kontanthjælpsområdet.
Per Clausen (EL), 2008-04-29:
Det er vel klart, at vi må gå ud fra, at den danske stat kommer i besiddelse af det her materiale, og så vil det også vise sig, om det er Venstres skatteordfører, hr. Peter Christensen, eller skatteministeren, der er bedst informeret om, at der muligvis - muligvis ikke - er danskere iblandt dem, som indgår i det arkiv.
Morten Messerschmidt (DF), 2007-02-28:
Man må i den forbindelse nok også se i øjnene, tror jeg, at en væsentlig årsag til, at det går så ringe – særlig på det afrikanske kontinent – egentlig ikke er et udtryk for pengemangel, men snarere er et udtryk for en mangel på kulturelle ændringer, en mangel på nedbrydelse af kulturelle barrierer, som holder udviklingen tilbage.
Peter Kofod Poulsen (DF), 2018-04-03:
Vi ved jo, at det er noget af det, der i hvert fald nogle steder i landet er en meget stor ventetid på, og det er selvfølgelig også dybt utilfredsstillende for de folk, der skal mentalundersøges, før de kan komme videre både med deres egen sag, men også i tilværelsen.
Sikandar Siddique (UFG), 2021-03-10:
Islamofobi er, når man f.eks. på baggrund af folks religion siger, at nu skal vi lave en særlovgivning, fordi vores slet skjulte formål er, at muslimer ikke skal have dansk pas, som vi bl.a. har hørt fra Nye Borgerlige, og som vi også har hørt fru Marie Krarup tale om flere gange i dag.
Sikandar Siddique (UFG), 2021-08-26:
Jeg vil sige, at det er at kaste sygeplejerskerne under bussen, når man for det første bakkede op om hastebehandlingen og derefter bakkede op om lovindgrebet, og jeg hører heller ikke Radikale Venstre sige, at man vil støtte op om nogen af de ændringsforslag, der er.
Mattias Tesfaye (S), 2025-10-22:
Hvis man bare skal tage det åbenlyse, er der nok nogle ordblindestøttefunktioner, man ikke har brug for på samme måde i sfo'en, som man har i skolen, og til gengæld kan der være nogle inklusionspædagoger, som der i den grad kan være brug for.
Trine Pertou Mach (EL), 2024-05-31:
Jeg vil gerne anerkende, at ministeren både tager de markante tal i munden og anerkender, at det her jo netop ikke er en humanitær katastrofe, der er skabt af en naturkatastrofe, men er noget, der også er menneskeskabt i kraft af nogle politiske beslutninger, og jeg anerkender ikke mindst, at ministeren faktisk også nævner det internationale retssystem som afgørende for at forstå, hvad det er, der foregår, og hvordan man skal forholde sig til det.
Poul Nyrup Rasmussen (S), 2000-04-06:
Jeg lagde meget mærke til hr. Jóannes Eidesgaards understregning af, at også inden for et rigsfællesskab må der gøres en bevægelse mod et selvstyre og en bestræbelse mod en kommende økonomisk uafhængighed og selvstændighed i takt med den praktiske formåen.
Kim Christiansen (DF), 2006-11-30:
Jeg har måske modsat fru Anne Baastrup en stor tillid til, at de danske virksomhedsledere også godt kan vurdere ud fra andre kriterier, og jeg har faktisk også en stor tiltro til, at danske virksomheder og deres ledere, uanset om de er ansat af en amerikansk direktør eller ej, er med til at bære det sociale ansvar, som det også er at løfte unge mennesker ud af kriminalitet.
Freddy Dam (V), 2004-05-04:
Så vil jeg sige, at den holdning tillader jeg mig yderligere at have ud fra den betragtning, at der netop er iværksat de her netværksarbejder, hvor arbejdsmarkedets parter, Told og Skat og politiet i fællesskab søger at forhindre, opdage, efterforske og for den sags skyld få straffet det illegale arbejde, man måtte finde.
Torben Hansen (S), 2002-02-06:
I genfremsættelsen er der kun tale om, at det er skibsreparationsvirksomheder og skibsophugninger, der kan pålægges at oprette anlæg til ozonlagsnedbrydende stoffer; i det tidligere forslag var det også afskibnings- og bunkringsvirksomheder. Socialdemokratiet synes, det er vigtigt, at der etableres modtageanlæg for olieaffald, kemikalier, skadelige flydende stoffer, ozonlagsnedbrydende stoffer m.m.
Simon Emil Ammitzbøll (LA), 2010-01-14:
Det, vi er interesserede i, er at sikre en stabil økonomisk politik; sikre at udgifter og indtægter hænger bedre sammen; sikre at man får lavet nogle dybtgående reformer både af efterlønssystem, dagpenge og skattesystem, sådan at vi fremtidigt også kan være et samfund, der er præget af velstand.
Søren Krarup (DF), 2009-02-18:
Og så er der en intrigant menighedsrådsformand, der har held til at manipulere med sit menighedsråd - og de er slet ikke enige med ham, får jeg at vide bagefter, men han har held til at manipulere med dem - og så ser det pludselig ud, som om præsten står helt alene.
Rosa Lund (EL), 2023-12-07:
Så jeg skal bare høre Danmarksdemokraterne, om Enhedslisten kan tage det her som et udtryk for, at Danmarksdemokraterne altid er på ytringsfrihedens side, og at man derfor ikke støtter de andre indgreb, som tidligere regeringer og den her regering har lavet i ytrings- og forsamlingsfriheden.
Inger Støjberg (V), 2011-02-09:
– nå, det må man godt sige, nikker formanden, så længe det er ens eget hoved, man godt vil lægge på blokken – jeg vil næsten lægge mit eget hoved på blokken for, at lægger man et kort med uddannelsesniveau oven i de kort, som hr. Lennart Damsbo-Andersen står med, vil det vise sig, at mange af de ufaglærte netop bor i Udkantsdanmark, i udkantsområderne, hvor der jo typisk også er flere ufaglærte job, eller hvor ufaglærte job i højere grad er efterspurgt.
Connie Hedegaard (KF), 2007-01-10:
Og må jeg så ikke lige gøre opmærksom på, at da den daværende regering lavede forbuddet mod det i forbindelse med børn under 3 år – der, hvor der reelt er en sundhedsrisiko – gav man ikke plus 3 måneder, da gav hr. Svend Auken plus 12 måneder.
Ole Stavad (S), 2003-05-27:
Vi skal stærkt beklage, at vi har oplevet et forløb, der har haft en karakter, så et flertal i Skatteudvalget har set sig nødsaget til for første gang i de mange år, jeg har været her, at afgive en beretning om dette lovforslag samt komme med et forslag, L 219, der kommer til behandling senere, fordi skatteministerens betjening af Folketinget og dermed Folketingets muligheder for at sikre en ordentlig lovkvalitet har været så dårlig, at vi er et flertal i Folketingets Skatteudvalg, der må markere det på en måde, så vi garderer os bedst muligt mod, at det gentager sig.
Aage Frandsen (SF), 2000-04-27:
Derfor kan vi støtte, at man gennemfører det her, men det er selvfølgelig noget pinligt noget, at man fra dansk side gennemfører denne her ændring ikke på grund af, at man synes, det er rimeligt - for hvorfor har man så ikke gjort det for lang tid siden? - men fordi EU siger, at det skal vi gennemføre.
Villum Christensen (LA), 2016-10-13:
Der er som nævnt enighed i forsvarsforligskredsen om at følge anbefalingerne fra arbejdsgruppen bag budgetanalysen, der sigter mod en forenkling af hjemmeværnets struktur, og strukturforenklinger er vi helt generelt begejstret for i Liberal Alliance, og når man som her nedlægger to inspektorater for henholdsvis Marine- og Flyverhjemmeværnet, sker det så absolut med vores fulde støtte.
Mai Mercado (KF), 2019-04-30:
Vi har simpelt hen prøvet at få det fremsat så hurtigt, som det overhovedet var muligt, og med lovforslaget ændrer vi altså bemyndigelsesbestemmelsen i serviceloven, hvilket betyder, at der ikke fremover kan fastsættes regler om, at anbragte børn og unge under 18 år betaler for døgnopholdet.
Peter Skaarup (DF), 2001-10-24:
Jeg kunne godt tænke mig, at statsministeren her i Folketinget fik sagt klart, at det er instrukserne og informationerne, som ligger i instrukserne, der er problemet, og at det ikke er menneskene, det er ikke Politiets Efterretningstjeneste og Forsvarets Efterretningstjeneste, det er galt med.
Anders Fogh Rasmussen (V), 2007-05-09:
Det er jo ikke bare for historiens egen skyld, men for at vi kan lære af det, således at kommende generationer forhåbentlig aldrig nogen sinde igen vil gentage den usle politik og de sikkerhedspolitiske fejltagelser, som venstrefløjen stod bag ved, ikke mindst i fodnoteperioden under den kolde krig, som bragte Danmark i en ynkværdig situation i det internationale samfund.
Marianne Jelved (RV), 2018-05-23:
Derfor vil vi egentlig gå en anden vej end den, som forslagsstillerne gør her, idet vi inspireret af forslaget til folketingsbeslutning, som Enhedslisten har fremsat, og som vi behandler her i dag, vil tage initiativ til over for De Radikales kommunalbestyrelsesmedlemmer rundtomkring i landet at diskutere, hvad deres erfaringer er på det område, og se, hvilken lære de har taget det, og hvordan de løser den type opgaver her.
Lars Løkke Rasmussen (V), 2016-11-22:
Om der er tale om partier, der støttes af erhvervslivet, eller partier, som fagbevægelsen understøtter offensivt, altså om det er det ene eller det andet, er der sådan en ligeværdighed i det regelsæt, der gælder, så der er plads til alle partier i Danmark.
Søren Søndergaard (EL), 2004-02-03:
Der skal jo være sådan en høring, som man har fået til at handle om alt muligt andet end om Irakkrigen, men hvor statsministeren dog skal komme og sige et par ord til indledning. Der er det, at jeg hørt rygter om, at statsministeren for at komme har betinget sig, at der ikke må stilles spørgsmål til statsministeren.
Pia Christmas-Møller (KF), 2000-10-31:
De gode elementer i de foreliggende to forslag kan ikke skjule den kedelige strategi, som regeringen med Socialdemokratiet i spidsen har sat sig for, lige siden den satte sig på regeringstaburetterne i 1993. Kernen er jo, at regeringen sætter skatterne i vejret og fortsætter udhulingen af folkepensionen.
Peder Hvelplund (EL), 2025-04-09:
Hvad mener ministeren at Danmark bør gøre for at kompensere for det videnshul, som meldingerne fra den amerikanske regering vedrørende forskning i bl.a. kvinders sundhed efterlader på globalt plan, herunder om ministeren mener, at det øger behovet for, at Danmark får en national handleplan for kvinders sundhed, inklusive forskningsmidler øremærket til forskning i kvinders sundhed?
Kim Behnke (FRI), 2000-12-13:
Mit spørgsmål til hr. Jan Petersen er følgende: Når nu Socialdemokratiet var indstillet på - kunne jeg forstå af en tidligere besvarelse - også at støtte små besparelser rundtomkring, synes hr. Jan Petersen så ikke, at tiden er inde til, at den konto på finansloven, der hedder tilskud til Det Arnamagnæanske Institut, udgår? Nu har den været der i 40 år, og de har intet foretaget sig.
Karen Hækkerup (S), 2008-02-28:
Men hvis nu vi tænker videre i den tænkte verden og siger, at vi har fået styr på det der med, at der er bedre mulighed for at få kompensation, hvis billederne er blevet uretmæssigt behandlet, vil SF så være mere tilbøjelig til at støtte det her forslag af hensyn til at hjælpe i forbindelse med taxachaufførernes ønske om at få den her videoovervågning?
Marianne Jelved (RV), 2000-05-03:
Og eftersom markedet bliver mere effektivt og de bagere, der ligger i Store Kongensgade eller på Strøget eller i Algade i Roskilde, eller hvor det nu er henne, jo stadig væk vil være udsat for konkurrence og man jo stadig væk vil kunne vurdere, hvor får man det billigste franskbrød henne, uanset om et franskbrød betales i lire, euro eller kroner, er der ingen som helst risiko for noget prishop.
Jan Petersen (S), 1998-06-17:
bedre muligheder for at forene familieliv og arbejdsliv, vi har markeret over for arbejdsmarkedet, at vi ønsker, de også skal deltage, og ideen om omsorgsdage breder sig ud over arbejdsmarkedet både med og uden Folketingets bistand. Vi har kort og godt et godt grundlag, fordi vi i denne nation har en veludviklet evne til at indrette os fornuftigt og retfærdigt.
Christina Egelund (LA), 2015-11-10:
For er selvfølgelig argumentet om, at dansk medlemskab på sigt kan åbne for asiatiske markeder for danske virksomheder, mere end de er i forvejen, og også det strategiske sigte, at det sådan helt overordnet vil styrke vores tilknytning til Asien, og de argumenter er vi sådan set helt enige i og også helt på det rene med.
Pernille Vermund (NB), 2023-05-31:
Noget af det, som vi i Nye Borgerlige rigtig gerne vil gøre en forskel for, og som vi håber at Venstre stadig vil kæmpe for, er at sikre, at danskerne får lov at beholde flere af deres egne penge selv, altså at politikerne bestemmer mindre og danskerne får lov at bestemme meget mere selv.